OpenLLM-France/wikimedia huggingface dataset:
# Senyoriu de Gandia

El senyoriu, senyoria o senyoratge de Gandia fou títol nobiliari concedit per Jaume II el Just al seu fill, l'infant Pere de Ribagorça, el 1323.
En 1359 l'heretà el fill d'aquest, Alfons Aragó i Foix, de malnom el Vell; qui en el 1399 rep de Martí l'Humà el títol de duc de Gandia.

## Referències

* ↑ «Diccionari normatiu valencià». Acadèmia Valenciana de la Llengua. [Consulta: 17 desembre 2019].
* ↑ «Diccionari de sinònims Albert Jané». Institut d'Estudis Catalans. [Consulta: 17 desembre 2019].
* ↑ «Què se n'ha fet, de l'infant Pere?». El Temps.
# Marc Cubells i Ballarín

Marc Cubells i Ballarín (Tarragona, 2 d'abril de 1972) és un escafandrista i empresari català.
Membre de la Societat d'Exploracions Submarines de Tarragona, va destacar com a càmera submarí en la producció i realització de documentals, publicitat, videoclips i reportatges televisius. Formant equip amb el seu pare, va participar en competicions d'àmbit estatal i internacional de vídeo submarí guanyant, entre d'altres, el festival d'Antibes (1996), sis Campionats de Catalunya, tres d'Espanya i un Mundial (2005). En reconeixement dels seus èxits, va rebre la insígnia d'or al mèrit esportiu de la ciutat de Tarragona.

## Referències

* 1 2 «Marc Cubells i Ballarín». Enciclopèdia de l'esport català. Barcelona: Grup Enciclopèdia Catalana.
# Congregació per a l'Educació Catòlica

La Congregació per a l'Educació Catòlica és una Congregació de la Cúria Romana que té competència sobre totes les universitats, facultats, instituts i escoles superiors d'estudis eclesiàstics o civils que depenguin de l'Església, així com sobre les institucions i associacions amb finalitats científiques. També regula totes les escoles i instituts d'instrucció i educació de qualsevol orde o grau pre universitari que depenguin de les autoritats eclesiàstiques i treballin per la formació de la joventut laica, excloent els que depenguin de la Congregació per a les Esglésies Orientals o de la Congregació per a l'Evangelització dels Pobles. També és competència d'aquesta congregació el seguiment dels acords o convenis de la Santa Seu amb els estats pel que fa al reconeixement dels estudis i els títols acadèmics.

## Història

En la seva creació, el 1588 amb la Constitució Apostòlica Immensa Sixte V volgué gestionar amb aquest organisme les universitats romanes i altres de destacades com les de Bolonya, París i Salamanca. El 1824 Lleó XII amb la Quod divina sapientia va crear la congregació Studiorum per a les escoles de l'estat pontifici. Des del 1870 també té autoritat sobre les Universitats Catòliques. Benet XV hi inclogué també els seminaris el 1915. El 1967 Pau VI afegí una tercera oficina dedicada a les escoles catòliques. El nom actual de la congregació es deu a la Constitució Apostòlica Pastor Bonus del 1988. Amb la Ministrorum institutio del 2013, Benet XVI li va treure les competències relacionades amb la formació, la vida i el ministeri dels preveres i diaques.

## Referències

* 1 2 3 «Congregació per a l'Educació Catòlica». vatican.va. Vaticà. [Consulta: 18 agost 2014].
* ↑ «Congregación para la Educación Católica (de los Seminarios y de los Institutos de Estudios)». Aciprensa, 2014 [Consulta: 18 agost 2014].
# Escití

Escití, en llatí Scythinus, en grec antic Σκυθῖνος, fou un poeta iàmbic grec nascut a Teos, que menciona Esteve de Bizanci.
Va convertir en vers la gran obra del filòsof Heràclit d'Efes, de la que Estobeu en va conservar un considerable fragment. També l'esmenten Ateneu de Naucratis i dues vegades Plutarc, que cita uns versos d'ell conservant-ne la mètrica. Dos epigrames seus estan inclosos a l'Antologia grega.

## Referències

* ↑ Scythinus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 763
* Bowie, Ewen (Oxford). "Scythinus." Brill's New Pauly. Antiquity volumes edited by: Hubert Cancik and, Helmuth Schneider. Brill Online, 2015. Reference. 30 de març del 2015 <http://referenceworks.brillonline.com/entries/brill-s-new-pauly/scythinus-e1115760>
# Bni Bataou

Bni Bataou (àrab بني بتاو) és una comuna rural de la província de Khouribga de la regió de Béni Mellal-Khénifra. Segons el cens de 2014 tenia una població total de 5.113 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Districte de Meilen

El Districte de Meilen és un dels 11 districtes del cantó de Zúric (Suïssa). Té una població de 93659 (cens de 2007) i una superfície de 84.64 km². Està compost per 11 municipis i el cap del districte és Meilen.

## Municipis

| Codi postal i Municipi | Habitants (Dez. 2007) | Superfície en km² | Número SFOS |
| 8703 Erlenbach | 5112 | 2.97 | 0151 |
| 8704 Herrliberg | 5752 | 8.97 | 0152 |
| 8634 Hombrechtikon | 7742 | 12.19 | 0153 |
| 8700 Küsnacht | 13026 | 12.35 | 0154 |
| 8708 Männedorf | 9694 | 4.78 | 0155 |
| 8706 Meilen | 12057 | 11.93 | 0156 |
| 8618 Oetwil am See | 4330 | 6.09 | 0157 |
| 8712 Stäfa | 13438 | 8.59 | 0158 |
| 8707 Uetikon am See | 5561 | 3.49 | 0159 |
| 8702 Zollikon | 12004 | 7.84 | 0161 |
| 8126 Zumikon | 4943 | 5.44 | 0160 |
| Total (11) | 93'659 | 84.64 | 0107 |

## Vegeu també

* Districtes del Cantó de Zuric
# Columnata

Una columnata és, en l'arquitectura clàssica, una seqüència llarga de columnes unides per un arquitrau, que sovint constitueixen un element autònom. Alguns exemples en són la columnata de la plaça de Sant Pere del Vaticà o la de la catedral de Kazan, a Sant Petersburg.

## Casos particulars

* Un pòrtic és una columnata que es troba devant d'un edifici de manera que protegeixi la seva porta o entrada principal.
* Un peristil és una columnata que tanca un espai obert, típic de l'antic Egipte, l'antiga Grècia i l'antiga Roma.
Viccionari
# El Molar (Madrid)

* Pel municipi català, vegeu El Molar
El Molar és un municipi de la Comunitat de Madrid.

## Enllaços externs

* Ajuntament d'El Molar
* Fotos i foro d'EL MOLAR Arxivat 2008-03-05 a Wayback Machine.
* C.D. Molareño
* Juventud El Molar
* Pla Local de Convivència d'El Molar Arxivat 2008-10-15 a Wayback Machine.
# Sony BMG Music Entertainment

Sony BMG Music Entertainment és el resultat d'una aliança al 50% entre les companyies discogràfiques Sony Music Entertainment (part de Sony) i BMG Entertainment (part de Bertelsmann) completada el 5 d'agost de 2004. És una de les quatre grans companyies de música, i inclou la propietat i distribució de discogràfiques com Arista Records, Columbia Records, Epic Records, J Records, RCA Victor, RCA Records, Sonic Wave America i altres. Analistes financers cobrint la fusió van anticipar que fins a 2.000 llocs de treball poden ser retallats com a resultat, estalviant a Sony BMG aproximadament 350 milions de dòlars anualment.

## Llista de discogràfiques de Sony BMG

* BMG Classics
* BMG Heritage
* BMG International Companies
* Columbia Records
* Epic Records
* Legacy Recordings
* RCA Music Group
** Arista/J Records
** RCA Records
* RCA Victor Group
* RLG-Nashville
** Arista Nashville
** BNA Records
** Provident Label Group
*** Beach Street Records
*** Benson Records
*** Brentwood Records
*** Essential Records
*** Praise Hymn Music Group
*** Reunion Records
** RCA Nashville
* Sony Classical Records
* Sony Music International
* Sony Music Nashville
* Sony Wonder
* Sony Urban Music
* Zomba Music Group
** Epidemic Records
** Jive Records
** Music for Nations Records
** Pinacle Records.
** Rough Trade Records.
** Silvertone Records.
** So So Def Records.
** Verity Records.
** Volcano Records.
Entre els artistes amb música distribuïda per Sony BMG hi ha Julio Iglesias, Jamiroquai, Britney Spears, La Oreja de Van Gogh, Barbra Streisand, Christina Aguilera, Shakira, Joaquín Sabina, Joan Manuel Serrat, Estopa o Ska-p.

## Referències

* ↑ Hull, Geoffrey P.; Hutchison, Thomas William; Strasser, Richard. The Music Business and Recording Industry: Delivering Music in the 21st Century (en anglès). Taylor & Francis, 2011, p. 177. ISBN 0415875609.
* ↑ Prince, Stephen. A New Pot of Gold: Hollywood Under the Electronic Rainbow, 1980-1989 (en anglès). University of California Press, 2002, p. 59. ISBN 0520232666.

## Enllaços externs

* Sony BMG Music Entertainment Arxivat 2009-07-15 a Wayback Machine. (anglès)
# Mareotis Fossae

Mareotis Fossae és un grup de fossae (canals) del quadrangle Arcadia de Mart, situat a 44 ° de latitud nord i 75,3 ° de longitud oest. Té uns 1.860 km de longitud i va rebre el nom d’un tret albedo situat a 32 N, 96 O.

## Referències

* ↑ "Mareotis Fossae". Gazetteer of Planetary Nomenclature. USGS Astrogeology Research Program. (anglès)
# Bni Ahmed Gharbia

Bni Ahmed Gharbia (àrab بني أحمد الغربية) és una comuna rural de la província de Xauen de la regió de Tànger-Tetuan-Al Hoceima. Segons el cens de 2014 tenia una població total de 12.866 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Donskoi (Krasnodar)

* Per a altres significats, vegeu «Donskoi».
Donskoi - Донской (rus) és un possiólok del krai de Krasnodar, a Rússia. Es troba al Caucas Nord, a la vora del riu Kuntimes, tributari del riu Urup, a 12 km a l'oest d'Otràdnaia i a 203 km al sud-est de Krasnodar. Pertany al possiólok de Maiak.
# Ciutat mesquita de Bagerhat

La històrica ciutat mesquita de Bagerhat (bengalí: মসজিদের শহর বাগেরহাট) és una antiga ciutat perduda, que es troba en els suburbis de la ciutat de Bagerhat al districte de Bagerhat, a la Divisió de Khulna al sud-oest de Bangladesh. Bagerhat està a uns 15 quilòmetres al sud-est de Khulna i 200 km al sud-oest de Dhaka. Està inscrit a la llista del Patrimoni de la Humanitat de la UNESCO des del 1985.

## Referències

* ↑ Centre, UNESCO World Heritage. «Historic Mosque City of Bagerhat» (en anglès). [Consulta: 13 març 2021].

## Vegeu també

* Mesquita dels seixanta pilars
# Sony Center

El Sony Center és un complex d'edificis comercials construïts per Sony a la Potsdamer Platz de Berlín, Alemanya. Va obrir l'any 2000.
El lloc era originalment un atrafegat centre de la ciutat, a principis del segle xx. Durant la Segona Guerra Mundial, la majoria dels edificis van ser destruïts. Quan, en 1961, es va aixecar el Mur de Berlín, la plaça va passar a formar part de la Franja de la Mort, derrocant-se els pocs edificis que quedaven en peus i impedint que participés de la reconstrucció. Després de la caiguda del Mur, va tornar a ser focus d'atenció de nou, en ser un enorme espai (de prop de 60 hectàrees) cèntric i atractiu que havia quedat disponible de sobte en una gran capital europea. Com a part dels treballs de reconstrucció de la zona, es va construir el Sony Center. Va ser dissenyat per Helmut Jahn i la construcció es va acabar l'any 2000 amb un cost de 75 milions d'euros. Al febrer de 2008, Sony va vendre el Sony Center per menys de 60 milions a un grup d'empreses financeres americanes i alemanyes, incloent el banc Morgan Stanley, Corpus Sireo i un afiliat de la John Buck Company.

## Atractius

El Sony Center compta amb una gran varietat de botigues, restaurants, una sala de conferències, hotel, suites de luxe, oficines, museus, cinemes, un teatre IMAX, un Legoland Discovery Centre i uns grans magatzems de Sony. Hi ha Wi-fi gratuït a l'interior. Durant els grans esdeveniments esportius com el Mundial d'Alemanya 2006, el centre disposa una gran pantalla de televisió en la qual els espectadors asseguts al gran espai interior poden veure els partits.
El Sony Center està situat prop de l'estació de metro i rodalia Berlin Potsdamer Platz, des de la qual s'accedeix fàcilment a peu. També està proper a un gran centre comercial, un gran nombre d'hotels, la BahnTower, seu de la Deutsche Bahn, i un edifici d'oficines que té l'ascensor més ràpid d'Europa.

## Galeria

* Fòrum central del Sony Center
* El mateix fòrum, en direcció oposada
* Fòrum central del Sony Center
* Cúpula interior amb el sostre de vidre
* Cúpula interior, de nit
* Cúpula exterior
* Panoràmica interior
* Vista aèria
* Espai interior del Center

## Vegeu també

* BahnTower

## Referències

* ↑ Suzuki, David. Good News for a Change:How Everyday People Are Helping the Planet. Greystone Books, 2003, p. 332. ISBN 1-55054-926-X.
* ↑ Berlin's Sony Center Sells for Bargain Price | Germany | Deutsche Welle | 28.02.2008

## Enllaços externs

* Lloc Oficial del Sony Center (EN) Arxivat 2011-07-19 a Wayback Machine.
* Lloc Oficial del Sony Center (DE) Arxivat 2011-07-19 a Wayback Machine.
* Lloc Oficial del Sony Center (BE)
# Maria Reining

Maria Reining (Viena, 7 d'agost de 1903 - Deggendorf, 11 de març de 1991)
va ser una soprano austríaca, guardonada amb el títol de Kammersängerin.
Al principi, Reining va treballar com empleada en un banc vienès i no va començar la seva carrera cantant fins als 28 anys, quan va començar a cantar a l'Òpera Estatal de Viena, principalment en papers de soubrette. Dos anys més tard, es va traslladar a Darmstadt, després a l'Òpera Estatal de Múnic, on va debutar com Elsa a Lohengrin, amb Hans Knappertsbusch. El 1937 va seguir Knappertsbusch fins a l'Òpera Estatal de Viena, on va tornar a cantar Elsa.
Reining va ser membre del conjunt de l'Òpera Estatal de Viena entre 1931 i 1933 i de nou entre 1937 i 1957. Entre 1937 i 1941, va cantar al Festival de Salzburg amb gran èxit, dirigida, entre d'altres, per Arturo Toscanini.
Va cantar sobretot papers de Mozart, Wagner i Richard Strauss. Com a convidada, va aparèixer als principals teatres d'òpera europeus: entre d'altres, va cantar al Royal Opera House de Londres i a La Scala de Milà. Reining també va aparèixer com Ariadne i el Marschallin a l'Òpera de Nova York.
Reining va morir el 1991 a la ciutat de Deggendorf, a la Baixa Baviera, i va ser enterrada a Dornbach, a Viena.

## Gravacions

Hi ha diversos enregistraments de Reining: Arabella (Salzburg, 1947, sota Karl Böhm), Daphne (Viena, 1944, Böhm), Ariadna (Viena, 1944, Böhm), Eva a Die Meistersinger (Viena, 1937, Toscanini), Marschallin a Der Rosenkavalier (Salzburg, 1949, George Szell; Salzburg, 1953, Clemens Krauss; Viena, 1954 (Studio), Erich Kleiber; Viena, 1955, Knappertsbusch) són tots en disc.
Reining també va gravar l'última escena de Die Walküre Acte 1 amb Max Lorenz com a Siegmund a Berlín el 1941 per a Deutsche Schallplatten, dirigida per Artur Rother: un relat trepidant ple d'energia i passió i amb una dicció impecable de tots dos cantants. Reining va gravar diverses cançons de Richard Strauss amb el compositor al piano a Viena durant 1942, incloent Zueignung, Traum durch die Dämmerung i Cäcilie.

## Filmografia seleccionada

* Vienna Blood (1942)

## Enllaços externs

* Canta Maria Reining// https://www.youtube.com/watch?// a YouTube de "Eva de Franz Lehar".
* http://catalogo.bne.es/uhtbin/authoritybrowse.cgi?
# Consell Representatiu de les Institucions Jueves de França

El Consell Representatiu de les Institucions Jueves de França (en francès: Conseil Représentatif des Institutions Juives de France) (CRIF) és una organització francesa que va ser fundada en 1944.
El CRIF aplega a les diferents comunitats jueves de França. El CRIF està estructurat i organitzat, per representar a la comunitat jueva davant dels poders públics, per aquest motiu, ha estat de vegades qualificat com un lobby.
El sopar del CRIF, és un sopar anual organitzat pel Consell Representatiu de les Institucions Jueves de França, en aquest sopar es convida a molts polítics francesos, i diverses personalitats del món dels mitjans de comunicació i l'entreteniment.
El CRIF aplega en una sola organització, i representa, a les diferents tendències polítiques, socials, i religioses, presents en la comunitat jueva francesa. Després de la Segona Guerra Mundial, el CRIF va establir relacions amb altres organitzacions com el Congrés Mundial Jueu, o el Comitè Jueu Americà.
El 20 de novembre de 2004, el CRIF va demanar al govern francès que aturés les emissions d'Al Manar TV, un canal libanès que mostrava pel·lícules antisemites, poc després el govern francès va treure la llicència al canal Al-Manar TV per emetre a França.
Actualment, hi ha més de seixanta associacions federades en el consell. El CRIF gaudeix de bones relacions amb la Conferència Episcopal francesa, la (Conférence des Evêques de France).

## Referències

* ↑ " Le CRIF, cet inconnu dont on parle beaucoup", conférence de Samuel Ghiles-Meilhac au Centre de recherche français de Jérusalem, mars 2009, vidéo sur le site Akadem,
* ↑ . in Esther Benbassa directeur d'études à l'Ecole pratique des hautes études (Sorbonne). «Le Crif, vrai lobby et faux pouvoir», 07-02-2010. Arxivat de l'original el 13 de maig 2013. [Consulta: 7 setembre 2017].
* ↑ . in Alain Gresh. «Sarkozy, Israël et les Juifs», 27-08-2009.
* ↑ Voir le discours d'Adam Rayski pour le 60e anniversaire du Crif, le 22 mai 2003
# Bni Ahmed Cherqia

Bni Ahmed Cherqia (àrab بني أحمد الشرقية) és una comuna rural de la província de Xauen de la regió de Tànger-Tetuan-Al Hoceima. Segons el cens de 2014 tenia una població total de 12.866 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Equació diferencial de Bernoulli

    Vegeu «Principi de Bernoulli» per a informació sobre l'equació en el camp de la dinàmica de fluids.
En matemàtiques, s'anomena equació diferencial de Bernoulli (o sovint equació de Bernoulli) a una equació diferencial ordinària de la forma
    $y'+P(x)y=Q(x)y^{n}\,$
Per resoldre aquesta equació, s'han de seguir els següents passos: Dividir entre $y^{n}$:
    ${\frac {y'}{y^{n}}}+{\frac {P(x)}{y^{n-1}}}=Q(x).$ (1)
Fer un canvi de variables amb
    $w={\frac {1}{y^{n-1}}}$
i
    $w'={\frac {(1-n)}{y^{n}}}y'.$
Després de substituir, s'aconsegueix l'equació diferencial de primer ordre
    ${\frac {w'}{1-n}}+P(x)w=Q(x)$ (2)
que es pot resoldre fent servir el factor d'integració
    $M(x)=e^{(1-n)\int P(x)dx}$

## Exemple

Donada l'equació de Bernoulli següent
    $y'-{\frac {2y}{x}}=-x^{2}y^{2}$
Després de dividir per $y^{2}$, aconseguim
    $y'y^{-2}-{\frac {2}{x}}y^{-1}=-x^{2}$
de manera que el canvi de variables és
    $w={\frac {1}{y}}$ i $w'={\frac {-y'}{y^{2}}}$
Això porta a
    $w'+{\frac {2}{x}}w=x^{2}$
que es pot resoldre fent servir el factor d'integració
    $M(x)=e^{2\int {\frac {1}{x}}dx}=x^{2}$
Després de multiplicar les dues bandes per $M(x)$ es té que
    $w'x^{2}+2xw=x^{4},\,$
i es pot observar que la banda esquerra és la derivada de $wx^{2}$ (recordant que $w$ és una funció de $x$). Integrant a les dues bandes, es troba
    $\int (wx^{2})'dx=\int x^{4}dx$
que dona
    $wx^{2}={\frac {1}{5}}x^{5}+C,$
    ${\frac {1}{y}}x^{2}={\frac {1}{5}}x^{5}+C$
i finalment
    $y={\frac {x^{2}}{{\frac {1}{5}}x^{5}+C}}$

## Bibliografia

* Spiegel, Murray R.; Abellanas, Lorenzo. McGraw-Hill. Fórmulas y tablas de matemática aplicada, 1992. ISBN 84-7615-197-7.
# Ciutat metropolitana de Bari

La Ciutat metropolitana de Bari (en italià Città metropolitana di Bari) és una ciutat metropolitana de la regió de la Pulla a Itàlia. La seva capital és Bari.
Limita al nord-est amb el mar Adriàtic, a l'oest amb la Basilicata, al nord amb la província de Barletta-Andria-Trani i al sud amb les províncies de Brindisi i Tàrent.
Té una àrea de 3.825 km², i una població total de 1.261.243 Hab. (2016) Hi ha 41 municipis a la ciutat metropolitana.
L'1 gener 2015 va reemplaçar a la província de Bari.

## Referències

* ↑ Arxivat 2018-12-16 a Wayback Machine. Dades ISTAT
* ↑ Città metropolitane, province e unioni di comuni: cosa cambia, governo.it
# Donyet

Un donyet o duendo és un esperit fantàstic, imaginat per la superstició popular, que habita en certes cases o en certs paratges, turmenta la gent durant el son i causa alteracions i desordes. Se'l considera un tipus de follet, no tan petit com la majoria, que es dedica a anar a sobre de les crineres dels cavalls i conduir-los sols a les nits. Els encanta la velocitat.
Tradicionalment van vestits amb faixa, un jupetí i un mocador lligat al cap amb un esquellerinc (picarol) a l'extrem i es considera que viuen a les llars de la gent modesta. En els pobles valencians de Relleu (la Marina Baixa) i La Torre de les Maçanes (l'Alacantí) es parla de cerdets, un tipus de donyet que apareix de nit i al qual li agrada molt muntar a cavall i espantar els genets.

## Referències

* ↑ Casanova Coll, Joan; Creus Saumell, Joan. «3.4. Donyet i Duendo». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 236-241. ISBN 8484151824.
* ↑ Entrada donyet en el Diccionari normatiu valencià de l'Acadèmia Valenciana de la Llengua.
* ↑ Casanova Coll, Joan; Creus Saumell, Joan. «3.7. Cerdet». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 247-250. ISBN 8484151824.
* ↑ Canales, Carlos. Duendes. Guía de los seres mágicos de España (en castellà). Madrid: EDAF, 1994 (14a edició de 2003), p. 94. ISBN 84-7640-875-7.

## Enllaços externs

* Bernat Ferrer i Frigola (2006): "Un fabulari que ressorgeix a cada revolt", Revista El Temps Arxivat 2011-12-02 a Wayback Machine., núms.1.157-1.158-1.159 de l'agost del 2006.
* Portal de mitologia catalana Arxivat 2006-07-20 a Wayback Machine.
* Rondalles Mallorquines d'en Jordi des Racó Arxivat 2006-08-19 a Wayback Machine.
# Maria Amàlia de Saxònia

Maria Amàlia de Saxònia és el nom dels següents personatges:
* Maria Amàlia de Saxònia (reina d'Espanya) (1724 - 1761).
* Maria Amàlia de Saxònia (duquessa de Zweibrücken) (1757 - 1831).
# Cornèlia

«Cornèlia» té aquests significats:
* Gens Cornèlia, gens romana
* Biografies:
** Cornèlia (enverinadora), morta el 331 aC.
** Cornèlia Cinnil·la, filla de Luci Corneli Cinna i esposa de Gai Juli Cèsar.
** Cornèlia Cinnil·la (esposa de Domici Ahenobarb), filla de Luci Corneli Cinna, cunyada de Gai Juli Cèsar i esposa de Gneu Domici Ahenobarb.
** Cornèlia Africana la Major, filla gran de Publi Corneli Escipió Africà el vell.
** Cornèlia Africana la Menor, filla petita de Publi Corneli Escipió Africà el vell i mare dels Gracs.
** Cornèlia (esposa de Pompeu Magne), esposa de Gneu Pompeu Magne.
** Cornèlia (germana de Sul·la), germana del dictador Sul·la.
** Cornèlia (filla de Sul·la), filla gran del dictador Sul·la.
** Fausta Cornèlia, filla petita del dictador Sul·la.
* Dret romà: Leges Corneliae, diverses lleis romanes dictades per membres de la Gent Cornèlia.